PRINC ตั้ง “สาครินทร์ ตังคะวชิรานนท์” นั่งบอร์ด มีผลวันนี้
“สาครินทร์ ตังคะวชิรานนท์” ขึ้นแท่นบอร์ด PRINC มีผลตั้งแต่ 29 มิถุนายน 2564 เป็นต้นไป
29 มิ.ย. 2564

บริษัท พริ้นซิเพิล แคปิตอล จำกัด (มหาชน) หรือ PRINC เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัท มีมติที่สำคัญ ดังนี้
 1.รับทราบการลาออกจากตำแหน่งกรรมการบริษัทฯของ นายญาณศักดิ์ มโนมัยพิบูลย์ โดยมีผลตั้งแต่วันที่ 20 มิถุนายน 2564 เป็นต้นไป 
2.อนุมัติแต่งตั้ง นายสาครินทร์ ตังคะวชิรานนท์ ดำรงตำแหน่งกรรมการบริษัทฯ แทน นายญาณศักดิ์ มโนมัยพิบูลย์ กรรมการที่ลาออก โดยมีวาระการดำรงตำแหน่งเท่ากับวาระที่เหลืออยู่ของกรรมการซึ่งตนแทน ทั้งนี้ให้มีผลตั้งแต่วันที่ 29 มิถุนายน 2564 เป็นต้นไป 
3.อนุมัติแต่งตั้งกรรมการบริหาร ดังนี้
     1.แต่งตั้ง นายธานี มณีนุตร์ ดำรงตำแหน่ง กรรมการบริหาร 
     2.แต่งตั้ง นายอธิวัฒน์ น้อยประสิทธิ์ ดำรงตำแหน่ง กรรมการบริหาร 
     3.แต่งตั้ง นายจตุพล ชวพัฒนากุล ดำรงตำแหน่ง กรรมการบริหาร 
ทั้งนี้ ให้มีผลตั้งแต่วันที่ 29 มิถุนายน 2564 เป็นต้นไป